ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളുടേയും കേന്ദ്രഭരണ പ്രദേശങ്ങളുടേയും കൈവശമുള്ള കോവിഡ്- 19 വാക്സിൻ ഡോസ് വിവരങ്ങൾ
163.63 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി.
13.60 കോടിയിൽ അധികം ഉപയോഗിക്കാത്ത വാക്സിൻ ഡോസുകൾ സംസ്ഥാനങ്ങൾ/ കേന്ദ്രഭരണപ്രദേശങ്ങളിൽ ഇപ്പോഴും ലഭ്യമാണ്.
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. ദേശീയതലത്തിൽ കോവിഡ് 19 പ്രതിരോധ കുത്തിവെപ്പ് പരിപാടി ആരംഭിച്ചത് 2021 ജനുവരി 16നാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും വാക്സിൻ വിതരണത്തിന്റെ മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ രാജ്യത്തെ വാക്സിൻ ഉത്പാദകർ നിർമിക്കുന്ന വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകി വരുന്നു .
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ,163.63 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
 കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും കൈവശം ഇപ്പോൾ ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി ദക്ഷിണാഫ്രിക്കന് പ്രസിഡന്റുമായി കൂടിക്കാഴ്ച നടത്തി
പതിനഞ്ചാമത് ബ്രിക്സ് ഉച്ചകോടിക്കിടെ ജോഹന്നാസ്ബര്ഗില് പ്രധാനമന്ത്രി ശ്രീ നരേന്ദ്ര മോദി ദക്ഷിണാഫ്രിക്കന് പ്രസിഡന്റ് സിറില് റാമഫോസയുമായി കൂടിക്കാഴ്ച നടത്തി.
ഇരു രാജ്യങ്ങളും തമ്മിലുള്ള ഉഭയകക്ഷി ബന്ധത്തിലെ പുരോഗതി നേതാക്കള് അവലോകനം ചെയ്തു. പ്രതിരോധം, കൃഷി, വ്യാപാരം, നിക്ഷേപം, ആരോഗ്യം, ജനങ്ങള് തമ്മിലുള്ള ബന്ധം എന്നിവയുള്പ്പെടെ വിവിധ മേഖലകളില് കൈവരിച്ച പുരോഗതിയില് സംതൃപ്തി പ്രകടിപ്പിക്കുകയും ചെയ്തു.
ബഹുരാഷ്ട്ര സ്ഥാപനങ്ങളിലെ നിരന്തര സഹകരണത്തെക്കുറിച്ചും ഏകോപനത്തെക്കുറിച്ചും പരസ്പര താല്പ്പര്യമുള്ള പ്രാദേശിക- ബഹുരാഷ്ട്ര വിഷയങ്ങളെക്കുറിച്ചും ഇരുരാജ്യങ്ങളും ചര്ച്ച നടത്തി. ഇന്ത്യയുടെ ജി 20 അധ്യക്ഷ പദവിക്ക് പ്രസിഡന്റ് റാമഫോസ പൂര്ണ പിന്തുണ പ്രഖ്യാപിക്കുകയും ആഫ്രിക്കന് യൂണിയന് ജി -20 ല് പൂര്ണ അംഗത്വം നല്കാന് ഇന്ത്യ മുന്കൈ എടുത്തതിനെ അഭിനന്ദിക്കുകയും ചെയ്തു. ജി-20 ഉച്ചകോടിയില് പങ്കെടുക്കാന് ന്യൂഡല്ഹി സന്ദര്ശിക്കാന് ആഗ്രഹിക്കുന്നതായി അദ്ദേഹം അറിയിച്ചു.
ബ്രിക്സ് ഉച്ചകോടി വിജയകരമായി സംഘടിപ്പിച്ചതിന് പ്രസിഡന്റ് റാമഫോസയെ പ്രധാനമന്ത്രി അഭിനന്ദിച്ചു. ഇരുരാജ്യങ്ങള്ക്കും സൗകര്യപ്രദമായ സമയത്ത് ദക്ഷിണാഫ്രിക്ക സന്ദര്ശിക്കാനുള്ള പ്രസിഡന്റ് റാമഫോസയുടെ ക്ഷണം പ്രധാനമന്ത്രി നരേന്ദ്ര മോദി സ്വീകരിച്ചു.
NS
(
പ്രധാനമന്ത്രിയുടെ ഓഫീസ്
ഫോക്സ്കോൺ ചെയർമാൻ ശ്രീ യംഗ് ലിയുവുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇന്ന് ഫോക്സ്കോൺ ചെയർമാൻ യംഗ് ലിയുവുമായി കൂടിക്കാഴ്ച നടത്തി.
ട്വീറ്റിൽ പ്രധാനമന്ത്രി പറഞ്ഞു:
"ഫോക്സ്കോൺ ചെയർമാൻ ശ്രീ. യംഗ് ലിയുവിനെ കണ്ടതിൽ സന്തോഷമുണ്ട്. സെമികണ്ടക്ടറുകൾ ഉൾപ്പെടെ ഇന്ത്യയിൽ ഇലക്ട്രോണിക്സ് ഉൽപ്പാദന ശേഷി വിപുലീകരിക്കുന്നതിനുള്ള അവരുടെ പദ്ധതികളെ ഞാൻ സ്വാഗതം ചെയ്യുന്നു. നെറ്റ് സീറോ എമിഷൻ എന്ന ഞങ്ങളുടെ പ്രതിബദ്ധതയ്ക്ക് അനുസൃതമാണ് വൈദ്യുത വാഹനങ്ങൾ നിർമ്മിക്കാനുള്ള നിർമ്മാണത്തിനുള്ള ഞങ്ങളുടെ യത്നം."
--ND--
(
PIB Headquarters
ഇപിഎഫ്ഒ വിജിലന്സ് ബോധവത്കരണ വാരം
എംപ്ലോയീസ് പ്രോവിഡന്റ് ഫണ്ട് ഓര്ഗനൈസേഷന് കൊച്ചി റീജിയണല് ഓഫീസിന്റെ ആഭിമുഖ്യത്തില് 2019 ഒക്ടോബര് 28 മുതല് നവംബര് 2 വരെ വിജിലന്സ് ബോധവത്കരണ വാരം സംഘടിപ്പിക്കുന്നു. 'സമഗ്രത -ഒരു ജീവിത രീതി ' എന്നതാണ് ഈ വര്ഷത്തെ വാരാചരണത്തിന്റെ പ്രമേയം.
ഒക്ടോബര് 28 ന് രാവിലെ 11 മണിക്ക് ജീവനക്കാരുടെ സമഗ്ര പ്രതിജ്ഞയോടെ വാരാചരണത്തിനു തുടക്കമാകും. ഇതോടനുബന്ധിച്ച് ഒക്ടോബര് 30 ന് രാവിലെ 11 മണിക്ക് ഒരു ഉപഭോക്തൃ പരാതി പരിഹാര ക്യാമ്പും സംഘടിപ്പിച്ചിട്ടുണ്ട്. പരാതികള് സമര്പ്പിക്കാനുള്ള ഡ്രോപ്പ് ബോക്സ് ബോധവത്കരണ വാരത്തില് സ്വീകരണ കേന്ദ്രത്തില് സൂക്ഷിക്കും. തൊഴിലുടമകള്, ജീവനക്കാര്, പെന്ഷന്കാര്, യൂണിയന് പ്രതിനിധികള് തുടങ്ങിയവര്ക്ക് ഈ സൗകര്യം പ്രയോജനപ്പെടുത്താവുന്നതാണ്.
(SKY/BSN
റെയില്വേ സ്റ്റേഷനുകളുടെ പുനര്നവീകരണത്തിലൂടെ വലിയ തോതില് ആധുനികവല്ക്കരണം നടപ്പാക്കാനും ലോകോത്തര അടിസ്ഥാനസൗകര്യം ഒരുക്കാനും സാധിക്കും. സ്റ്റേഷനുകളിലും സമീപത്തും ഉള്ള ഭൂമിയും അന്തരീക്ഷവും വാണിജ്യാടിസ്ഥാനത്തിലുള്ള വികസനത്തിനു നല്കുക വഴി യാത്രക്കാര്ക്കു റെയില്വേ മികച്ച സൗകര്യങ്ങള് ഒരുക്കും. 99 വര്ഷം വരെ നീളുന്ന നീണ്ട പാട്ടക്കാലാവധി, ഒന്നിലേറെ ഉപ പാട്ടങ്ങള്, ലളിതവല്ക്കരിക്കപ്പെട്ട ലേല വ്യവസ്ഥകള് എന്നിവ ഉള്പ്പെടെ മെച്ചപ്പെട്ടതും ലളിതവുമായ പദ്ധതിരൂപകല്പന. പുനര്നവീകരണത്തിലൂടെ മിനി സ്മാര്ട്ട് സിറ്റികളായി പ്രവര്ത്തിക്കുന്ന മികച്ച സ്മാര്ട്ട് സ്റ്റേഷനുകള് യാഥാര്ഥ്യമാകും. റെയില്വേ സ്റ്റേഷനുകളുടെ പുനര്നവീകരണത്തിലൂടെ കൂടുതല് തൊഴിലവസരങ്ങള് സൃഷ്ടിക്കപ്പെടുകയും സാമ്പത്തിക വളര്ച്ച വര്ധിക്കുകയും വഴി സമ്പദ്വ്യവസ്ഥയില് പല തരത്തിലുള്ള പരിവര്ത്തനങ്ങള് സാധ്യമാകും.
ലളിതവല്കരിക്കപ്പെട്ട നടപടിക്രമങ്ങളിലൂടെയും വിവിധ ബിസിനസ് മാതൃകകള് അവലംബിച്ചും 99 വര്ഷം വരെയുള്ള നീണ്ട പാട്ടക്കാലാവധി അനുവദിച്ചും ഇന്ത്യന് റെയില്വേ സ്റ്റേഷന്സ് ഡെവലപ്മെന്റ് കോര്പറേഷന് ലിമിറ്റഡിനെ നോഡല് ഏജന്സിയും പ്രധാന പദ്ധതി വികസന ഏജന്സിയും ആയി നിയമിച്ചുകൊണ്ട് റെയില്വേ സ്റ്റേഷനുകള് പുനര്നവീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. ഇതുവഴി വലിയതോതില് ആധുനികവല്ക്കണവും ലോകോത്തര നിലവാരമുള്ള അടിസ്ഥാനസൗകര്യവും ഉറപ്പാക്കപ്പെടും.
സ്റ്റേഷനുകളിലും പരിസരത്തുമുള്ള ഭൂമിയും അന്തരീക്ഷവും വാണിജ്യാടിസ്ഥാനത്തില് വികസിപ്പിക്കുക വഴി രാജ്യത്താകമാനമുള്ള പ്രധാന സ്റ്റേഷനുകള് പുനര്നവീകരിക്കാനാണു പദ്ധതി. ഇതിലൂടെ യാത്രക്കാര്ക്കു ലോകോത്തര നിലവാരമുള്ള സൗകര്യങ്ങള് ലഭ്യമാക്കാനും കൂടുതല് വരുമാനം നേടിയെടുക്കാനും സാധിക്കും എന്നതോടൊപ്പം റെയില്വേ മന്ത്രാലയത്തിന് ഏറ്റവും കുറഞ്ഞ ചെലവില് ഒരുകൂട്ടം സ്റ്റേഷനുകള് ആധുനികവല്കരിക്കാന് സാധിക്കും എന്ന നേട്ടവും ഉണ്ട്. അതിലുപരി, രാജ്യത്താകമാനമുള്ള റെയില്വേ സ്റ്റേഷനുകള് പുനര്നവീകരിക്കുന്നതു കൂടുതല് തൊഴിലവസരങ്ങള് സൃഷ്ടിക്കുകയും സാമ്പത്തിക വളര്ച്ച മെച്ചപ്പെടുത്തുകയും വഴി സമ്പദ്വ്യവസ്ഥയില് പല തരത്തില് പ്രതിഫലിക്കുകയും ചെയ്യും.
ഇത് റെയില്വേ യാത്രക്കാര്ക്കും വ്യവസായത്തിനും വലിയ തോതില് ഗുണകരമാകും. യാത്രക്കാര്ക്കു രാജ്യാന്തര റെയില്വേ ടെര്മിനലുകളില് ലഭ്യമാകുന്നതിനു തുല്യമായ സൗകര്യങ്ങള് ലഭിക്കുകയും പദ്ധതിയുടെ ഫലമായി പ്രാദേശികമായി കൂടുതല് തൊഴിലുകള് സൃഷ്ടിക്കപ്പെടുകയും ചെയ്യും.
പശ്ചാത്തലം:
45 വര്ഷത്തേക്കു പാട്ടത്തിനു നല്കിയും മന്ത്രിസഭ അംഗീകരിച്ച വഴികള് അവലംബിച്ചും എ വണ്, എ വിഭാഗങ്ങളില്പ്പെട്ട സ്റ്റേഷനുകള് സോണല് റെയില്വേകള് വഴി നവീകരിക്കുന്നതിനുള്ള തീരുമാനം 2015 ജൂണ് 24നു മന്ത്രിസഭ അംഗീകരിച്ചതാണ്. എന്നാല് ലേലം ഏറ്റെടുക്കാന് ആരും താല്പര്യം കാണിച്ചില്ല. നവീകരണ പ്രവൃത്തി ചെയ്യുന്നവരുമായും നിക്ഷേപകരുമായും മറ്റു ബന്ധപ്പെട്ടവരുമായും നടത്തിയ ചര്ച്ചകളില് കൂടുതല് പേര്ക്ക് ഉപ പാട്ടങ്ങള്, ലളിതവല്ക്കരിക്കപ്പെട്ട ലേല നടപടികള് തുടങ്ങിയ തടസ്സങ്ങള് ആവര്ത്തിച്ച് ഉന്നയിക്കപ്പെട്ടു. അതോടെ, ഈ പ്രശ്നങ്ങളെ അഭിസംബോധന ചെയ്യുന്നതും അനുയോജ്യമായ ഘടനാപരമായ മാറ്റം നടപടിക്രമങ്ങളിലും വ്യവസ്ഥകളിലും വരുത്തിക്കൊണ്ടുള്ളതും നടപ്പാക്കാനുള്ള പ്രത്യേക ഏജന്സിക്കു കീഴിലുള്ളതുമായ പുതുക്കിയതും ലളിതവുമായ പദ്ധതി രൂപകല്പന ചെയ്യുകയാണ് ഉണ്ടായത്.
രാഷ്ട്രപതിയുടെ കാര്യാലയം
നാല് രാജ്യങ്ങളിലെ നയതന്ത്ര പ്രതിനിധികൾ രാഷ്ട്രപതിക്ക് യോഗ്യതാ പത്രങ്ങൾ വീഡിയോ കോൺഫറൻസിലൂടെ സമർപ്പിച്ചു
ന്യൂഡൽഹി , ആഗസ്റ്റ് 18,2021
രാഷ്ട്രപതി ശ്രീ രാം നാഥ് കോവിന്ദ് നാല് രാജ്യങ്ങളിലെ നയതന്ത്ര പ്രതിനിധികളുടെ യോഗ്യതാ പത്രങ്ങൾ ഇന്ന്  ഒരു വെർച്യുൽ ചടങ്ങിലൂടെ സ്വീകരിച്ചു. ഹോളി സീ, ഫെഡറൽ റിപ്പബ്ലിക്ക് ഓഫ് നൈജീരിയ, റിപ്പബ്ലിക് ഓഫ് ഓസ്ട്രിയ, റിപ്പബ്ലിക്ക് ഓഫ് കൊറിയ എന്നിവിടങ്ങളിലെ സ്ഥാനപതികൾ ആണ് രാഷ്ട്രപതിക്ക് തങ്ങളുടെ യോഗ്യത പത്രങ്ങൾ സമർപ്പിച്ചത്.
യോഗ്യത പത്രങ്ങൾ സമർപ്പിച്ചത് ഇവരാണ് :
1. ആർച്ച് ബിഷപ്പ് ലിയോപോൾഡോ ഗിറെല്ലി, ഹോളി സീയിലെ സ്ഥാനപതി
2. അഹമ്മദ് സുലെ, ഫെഡറൽ റിപ്പബ്ലിക്ക് ഓഫ് നൈജീരിയയുടെ ഹൈ കമ്മീഷണർ
3. കതറീന വീസർ,ഓസ്ട്രിയ റിപ്പബ്ലിക്കിന്റെ നയതന്ത്രപ്രതിനിധി
4. ചാങ് ജെയ്-ബോക്ക്, റിപ്പബ്ലിക്ക് ഓഫ് കൊറിയയുടെ നയതന്ത്രപ്രതിനിധി
ചടങ്ങിൽ സംസാരിച്ച രാഷ്ട്രപതി, ഇന്ത്യയിലേക്ക് പുതുതായി നിയമിതരായ നയതന്ത്ര പ്രതിനിധികളെ അഭിന്ദിക്കുകയും ആശംസകൾ അറിയിക്കുകയും ചെയ്തു.ഈ നാല് രാജ്യങ്ങളുമായും ഇന്ത്യ അടുത്ത ബന്ധം ആസ്വദിക്കുകയും സമാധാനത്തിന്റെയും സമൃദ്ധിയുടെയും പൊതുവായ കാഴ്ചപ്പാട് പങ്കിടുകയും ചെയ്യുന്നു എന്ന് അദ്ദേഹം ചൂണ്ടിക്കാട്ടി .
ഐക്യരാഷ്ട്രസഭയിലും മറ്റ് ബഹുരാഷ്ട്ര വേദികളിലും ഇന്ത്യയുടെ ഇടപെടൽ പരസ്പര പ്രയോജനകരമായ പങ്കാളിത്തത്തിന് കാരണമായതായി രാഷ്ട്രപതി കോവിന്ദ് കൂട്ടിച്ചേർത്തു.വികസ്വര രാജ്യങ്ങളുടെയും പ്രാതിനിധ്യം കുറഞ്ഞ രാജ്യങ്ങളുടെയും താൽപ്പര്യങ്ങളും കണക്കിലെടുത്ത് നീതിപൂർവകമായ ഒരു ആഗോള ക്രമത്തിന് ഇന്ത്യ പ്രതിജ്ഞാബദ്ധമാണെന്നും രാഷ്ട്രപതി കൂട്ടിച്ചേർത്തു .
നയതന്ത്ര പ്രതിനിധികളും /ഹൈക്കമ്മീഷണർമാരും ബഹുമാനപ്പെട്ട രാഷ്ട്രപതിക്ക് അവരുടെ നേതൃത്വത്തിന് വേണ്ടി ആശംസകൾ അറിയിക്കുകയും ഇന്ത്യയുമായുള്ള ബന്ധം ശക്തിപ്പെടുത്തുന്നതിന് അവരുടെ നേതാക്കളുടെ പ്രതിബദ്ധത ആവർത്തിക്കുകയും ചെയ്തു.
IE/SKY
(Visitor Counter : 134
പ്രധാനമന്ത്രിയുടെ ഓഫീസ്
കൊറോണ വൈറസ് മഹാവ്യാധിയെ കുറിച്ചു പ്രധാനമന്ത്രി വാരണാസിയിലെ ജനങ്ങളെ അഭിസംബോധന ചെയ്തു
സംയമനവും നിശ്ചയദാര്ഢ്യവും ബോധ്യവും വേണമെന്നു പ്രധാനമന്ത്രി
കൊറോണ വൈറസിനെ പ്രതിരോധിക്കാന് പ്രധാനമന്ത്രി ഹെല്പ്ഡെസ്ക് നമ്പര് പ്രഖ്യാപിച്ചു
ഇതുപോലൊരു അവസരത്തില് എം.പിയെന്ന നിലയില് നിങ്ങള്ക്കൊപ്പം ഉണ്ടാവേണ്ടതാണെന്നും ഡെല്ഹിയില് തിരക്കിട്ട കാര്യങ്ങള് നടക്കുന്നതുകൊണ്ടാണ് ഇതു സാധ്യമാകാത്തതെന്നും വാരണാസിയിലെ ജനങ്ങളോടു പ്രധാനമന്ത്രി ശ്രീ. നരേന്ദ്ര മോദി. വിഡിയോ കോണ്ഫറന്സ് വഴി വാരണാസിയിലെ ജനങ്ങളെ അഭിസംബോധന ചെയ്യുകയായിരുന്നു അദ്ദേഹം. തിരക്കിനിടയിലും വാരണാസിയിലെ കാര്യങ്ങള് സഹപ്രവര്ത്തകരില്നിന്നു ചോദിച്ചറിയുന്നുണ്ടെന്നു പ്രധാനമന്ത്രി കൂട്ടിച്ചേര്ത്തു.
(കൊറോണ വൈറസിനെതിരെ പോരാടാന് രാജ്യത്തിനു കരുത്തു പകരുന്നതിനായി ശൈലപുത്രി ദേവിയോടു പ്രാര്ഥിച്ചതിനു വാരണാസിയിലെ ജനങ്ങളോടു പ്രധാനമന്ത്രി നന്ദി അറിയിച്ചു. അദ്ദേഹം പറഞ്ഞു: 'ചിലപ്പോള് ജനങ്ങള് പ്രധാനപ്പെട്ട കാര്യങ്ങള് ശ്രദ്ധിക്കില്ല. അതാണ് ഇന്ത്യയില് സംഭവിക്കുന്നത്.' വസ്തുതകള് മനസ്സിലാക്കണമെന്നും അതേസമയം, ഊഹാപോഹങ്ങള് വിശ്വസിക്കരുതെന്നും അദ്ദേഹം ജനങ്ങളോട് ആഹ്വാനം ചെയ്തു. കൊറോണ വൈറസിനു ധനികരെന്നും ദരിദ്രരെന്നുമുള്ള വേര്തിരിവില്ലെന്നും അത് ആരെയും ഒഴിച്ചുനിര്ത്തില്ലെന്നും പ്രധാനമന്ത്രി കൂട്ടിച്ചേര്ത്തു. കാബൂളിലെ ഗുരുദ്വാരയില് നടന്ന ഭീകരാക്രമണത്തില് മരിച്ചവരുടെ കുടുംബങ്ങളെ അദ്ദേഹം അനുശോചനം അറിയിച്ചു.
കൊറോണ വൈറസിനെ സംബന്ധിച്ച ശരിയായ വസ്തുതകള് അറിയിക്കുന്നതിനായി വാട്സാപ്പുമായി ചേര്ന്നു ഹെല്പ് ഡെസ്ക് രൂപീകരിച്ചതായി പ്രധാനമന്ത്രി പ്രഖ്യാപിച്ചു. ഇംഗ്ലീഷിലോ ഹിന്ദിയിലോ നമസ്തേ എന്ന സന്ദേശം 9013151515 എന്ന നമ്പറിലേക്ക് അയച്ചാല് ഈ സേവനം ലഭ്യമാകുമെന്ന് അദ്ദേഹം വ്യക്തമാക്കി. മഹാഭാരതയുദ്ധം ജയിച്ചത് 18 ദിവസംകൊണ്ടാണെന്നും കൊറോണ വൈറസിനെതിരായ യുദ്ധം ജയിക്കാന് ഇന്ത്യക്ക് 21 ദിവസം വേണ്ടിവരുമെന്നും പ്രധാനമന്ത്രി പറഞ്ഞു.
ഡോക്ടര്മാര്, നഴ്സുമാര് തുടങ്ങിയ വിദഗ്ധര് എവിടെയെങ്കിലും മോശമായ രീതിയില് കൈകാര്യം ചെയ്യപ്പെടുന്നതു കാണുന്നപക്ഷം അങ്ങനെ ചെയ്യുന്നവരോട് അവര് ചെയ്യുന്നതു തെറ്റാണെന്നു പറഞ്ഞു മനസ്സിലാക്കിക്കാന് മുന്കയ്യെടുക്കണമെന്ന് അദ്ദേഹം അഭ്യര്ഥിച്ചു. ഈ പ്രതിസന്ധിഘട്ടത്തില് സേവനം നല്കുന്ന ഡോക്ടര്മാരുമായും നഴ്സുമാരുമായും മറ്റു വിദഗ്ധരുമായും സഹകരിക്കാത്തവര്ക്കെതിരെ കര്ശന നടപടി കൈക്കൊള്ളണമെന്ന് ആഭ്യന്തര മന്ത്രാലയത്തോടും പൊലീസ് ഡയറക്ടര് ജനറല്മാരോടും നിര്ദേശിച്ചതായി പ്രധാനമന്ത്രി വെളിപ്പെടുത്തി. ശരിയായ ചുവടു ശരിയായ സമയത്തു വെക്കണമെന്നാണ് ഈ രാജ്യത്തെ സാധാരണക്കാരന് കരുതുന്നതെന്ന് അദ്ദേഹം പറഞ്ഞു. ജനതാ കര്ഫ്യൂ പാലിക്കുന്നതിലും വൈകിട്ട് അഞ്ചിന് അവശ്യ സര്വീസ് രംഗത്തെ വിദഗ്ധരെ നന്ദി അറിയിക്കുന്നതിലും പൗരന്മാര് എത്രത്തോളം പിന്തുണ നല്കി എന്ന് മാര്ച്ച് 22നു വെളിപ്പെട്ടതാണെന്നു പ്രധാനമന്ത്രി പറഞ്ഞു. ആശുപത്രികളില് വെളുത്ത യൂണിഫോമുകളില് ജോലി ചെയ്യുന്ന ആരോഗ്യ സംരക്ഷണ വിദഗ്ധര് നമുക്കിന്നു ദൈവത്തെ പോലെയാണെന്നും അവര് നമ്മെ രോഗത്തില്നിന്നു രക്ഷിക്കുന്നു എന്നും അവര് സ്വന്തം ജീവിതം അപകടത്തില് പെടുത്താന് തയ്യാറായാണു നമ്മെ രക്ഷിക്കുന്നതെന്നും അദ്ദേഹം കൂട്ടിച്ചേര്ത്തു.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
എയർപോർട്ട് അതോറിറ്റി ഓഫ് ഇന്ത്യ ഒഴികെയുള്ള സ്ഥാപനങ്ങൾ നൽകുന്ന സേവനങ്ങൾക്കായി വിമാനത്തിനും ഗ്രൗണ്ട് സ്റ്റേഷനുകൾക്കുമിടയിലുള്ള ഡാറ്റാ ആശയവിനിമയ സേവനങ്ങൾ’ എന്ന വിഷയത്തിൽ ട്രായിയുടെ അനുബന്ധ കൂടിയാലോചനാ പത്രത്തിൽ അഭിപ്രായങ്ങൾ/വിരുദ്ധാഭിപ്രായങ്ങൾ സ്വീകരിക്കുന്നതിനുള്ള അവസാന തീയതി നീട്ടി
‘എയർപോർട്ട് അതോറിറ്റി ഓഫ് ഇന്ത്യ ഒഴികെയുള്ള സ്ഥാപനങ്ങൾ നൽകുന്ന സേവനങ്ങൾക്കായി വിമാനത്തിനും ഗ്രൗണ്ട് സ്റ്റേഷനുകൾക്കുമിടയിലുള്ള ഡാറ്റാ ആശയവിനിമയ സേവനങ്ങൾ’ എന്ന വിഷയത്തിലെ ട്രായ്  അനുബന്ധ കൂടിയാലോചനാ പത്രത്തിൽ അഭിപ്രായങ്ങൾ/വിരുദ്ധാഭിപ്രായങ്ങൾ സ്വീകരിക്കുന്നതിനുള്ള അവസാന തീയതി നീട്ടി. ടെലികോം റെഗുലേറ്ററി അതോറിറ്റി ഓഫ് ഇന്ത്യ  2023 ഓഗസ്റ്റ് 3നാണ് ഈ വിഷയത്തിൽ അനുബന്ധ കൂടിയാലോചനാ പത്രം പുറത്തിറക്കിയത്. ഇതിൽ ഉന്നയിക്കപ്പെട്ട വിഷയങ്ങളിൽ ബന്ധപ്പെട്ടവരിൽനിന്നു രേഖാമൂലം അഭിപ്രായങ്ങൾ സ്വീകരിക്കുന്നതിനുള്ള അവസാന തീയതി 17.08.2023 ആയും വിരുദ്ധാഭിപ്രായങ്ങൾക്കുള്ള അവസാന തീയതി 24.08.2023 ആയും നിശ്ചയിച്ചിരുന്നു.
അഭിപ്രായങ്ങൾ സമർപ്പിക്കുന്നതിനുള്ള സമയം നീട്ടണമെന്ന വ്യവസായ സംഘടനയുടെ അഭ്യർഥന കണക്കിലെടുത്ത്, രേഖാമൂലം അഭിപ്രായങ്ങളും വിരുദ്ധാഭിപ്രായങ്ങളും സമർപ്പിക്കുന്നതിനുള്ള അവസാന തീയതി യഥാക്രമം 24.08.2023, 31.08.2023 എന്നിങ്ങനെ നീട്ടാൻ തീരുമാനിച്ചു.
അഭിപ്രായങ്ങൾ/വിരുദ്ധാഭിപ്രായങ്ങൾ ട്രായ് ഉപദേഷ്ടാവ്  ശ്രീ അഖിലേഷ് കുമാർ ത്രിവേദിക്ക് advmn@trai.gov.in എന്ന ഇ-മെയിൽ വിലാസത്തിൽ അയക്കാം. ഇക്കാര്യവുമായി ബന്ധപ്പെട്ട കൂടുതൽ വിവരങ്ങൾക്കും വ്യക്തതയ്ക്കും ട്രായ് ഉപദേഷ്ടാവ്  ശ്രീ അഖിലേഷ് കുമാർ ത്രിവേദിയുമായി ഫോണിൽ ബന്ധപ്പെടാം.
--ND--
(Visitor Counter : 57
പ്രധാനമന്ത്രിയുടെ ഓഫീസ്
കോവിഡ് -19 നുള്ള പൊതുജനാരോഗ്യ പ്രതികരണം പ്രധാനമന്ത്രി അവലോകനം ചെയ്തു
സംസ്ഥാന - ജില്ലാ തലങ്ങളിലെ സ്ഥിതിഗതികളും അവലോകന വിധേയമാക്കി
ആരോഗ്യ അടിസ്ഥാനസൗകര്യങ്ങൾ മെച്ചപ്പെടുത്തുന്നതിനുള്ള സഹായവും മാർഗനിർദേശവും സംസ്ഥാനങ്ങൾക്ക് ലഭ്യമാക്കും
മരുന്നുകളുടെ ലഭ്യതയും , പ്രതോരോധ കുത്തിവയ്പ്പ് യജ്ഞവും വിലയിരുത്തി
വാക്സിനേഷന്റെ വേഗത കുറയുന്നില്ലെന്ന് സംസ്ഥാനങ്ങളെ സംവേദനക്ഷമമാക്കേണ്ടതുണ്ട്: പ്രധാനമന്ത്രി
രാജ്യത്തെ കോവിഡ് -19 അനുബന്ധ സാഹചര്യങ്ങളെക്കുറിച്ച് പ്രധാനമന്ത്രി ശ്രീ. നരേന്ദ്ര മോദി ഇന്ന് സമഗ്രമായ അവലോകനം നടത്തി. വിവിധ സംസ്ഥാനങ്ങളിലും ജില്ലകളിലും കോവിഡ് പൊട്ടിപ്പുറപ്പെടുന്നതിനെക്കുറിച്ചുള്ള വിശദമായ ചിത്രം അദ്ദേഹത്തിന് നൽകി. ഒരു ലക്ഷത്തിലധികം സജീവ കേസുകളുള്ള 12 സംസ്ഥാനങ്ങളെക്കുറിച്ച് അദ്ദേഹത്തെ അറിയിച്ചു. ഉയർന്ന രോഗഭാരമുള്ള ജില്ലകളെക്കുറിച്ചും പ്രധാനമന്ത്രിയെ അറിയിച്ചു.
സംസ്ഥാനങ്ങളിലെ ആരോഗ്യ അടിസ്ഥാന സൗകര്യങ്ങൾ വർദ്ധിപ്പിക്കുന്നതിന് സംസ്ഥാനങ്ങൾക്ക് സഹായവും മാർഗനിർദേശവും നൽകണമെന്ന് പ്രധാനമന്ത്രി നിർദ്ദേശിച്ചു.
ദ്രുതവും സമഗ്രവുമായ നിയന്ത്രണ നടപടികൾ ഉറപ്പാക്കേണ്ടതിന്റെ ആവശ്യകതയും ചർച്ച ചെയ്യപ്പെട്ടു. രോഗ സ്ഥിരീകരണ തോത് 10% അല്ലെങ്കിൽ അതിൽ കൂടുതലായ , ആശങ്കയുള്ള ജില്ലകളെ തിരിച്ചറിയാൻ സംസ്ഥാനങ്ങൾക്ക് നിർദേശം നൽകിയതായും പ്രധാനമന്ത്രി പറഞ്ഞു. ഓക്സിജൻ പിന്തുണയുള്ള അല്ലെങ്കിൽ ഐസിയു കിടക്കകളിൽ ബെഡ് ഒക്യുപ്പൻസി 60 ശതമാനത്തിൽ കൂടുതലാണെന്നും പ്രധാനമന്ത്രി അഭിപ്രായപ്പെട്ടു.
മരുന്നുകളുടെ ലഭ്യതയും പ്രധാനമന്ത്രി അവലോകനം ചെയ്തു. റെംഡെസിവിർ ഉൾപ്പെടെയുള്ള മരുന്നുകളുടെ ഉൽപാദനം അതിവേഗം വർദ്ധിപ്പിക്കുന്നതിനെക്കുറിച്ച് അദ്ദേഹത്തിന് വിശദീകരണം നൽകി .
വാക്സിനേഷന്റെ പുരോഗതിയും അടുത്ത കുറച്ച് മാസങ്ങളിൽ വാക്സിനുകളുടെ ഉൽപാദനം വർദ്ധിപ്പിക്കുന്നതിനുള്ള റോഡ്മാപ്പും പ്രധാനമന്ത്രി അവലോകനം ചെയ്തു. ഏകദേശം 17.7 കോടി വാക്സിനുകൾ സംസ്ഥാനങ്ങൾക്ക് വിതരണം ചെയ്തതായി അറിയിച്ചു. വാക്സിൻ പാഴാക്കുന്നത് സംബന്ധിച്ച സംസ്ഥാനതലത്തിലുള്ള പ്രവണതകളും പ്രധാനമന്ത്രി അവലോകനം ചെയ്തു. 45 വയസ്സിനു മുകളിലുള്ള അർഹരായ ജനസംഖ്യയുടെ 31% പേർക്ക് കുറഞ്ഞത് ഒരു ഡോസ് നൽകിയിട്ടുണ്ടെന്ന് പ്രധാനമന്ത്രിയെ അറിയിച്ചു. വാക്സിനേഷന്റെ വേഗത കുറയുന്നില്ലെന്ന് സംസ്ഥാനങ്ങളെ സംവേദനക്ഷമമാക്കേണ്ടതിന്റെ ആവശ്യകതയെക്കുറിച്ച് പ്രധാനമന്ത്രി സംസാരിച്ചു. ലോക്ക്ഡൗൺ ഉണ്ടെങ്കിലും ജനങ്ങൾക്ക് വാക്സിനേഷന് സൗകര്യമൊരുക്കണം, വാക്സിനേഷനിൽ ഏർപ്പെട്ടിരിക്കുന്ന ആരോഗ്യ പ്രവർത്തകരെ മറ്റ് ചുമതലകൾക്കായി നിയോഗിക്കരുത്.
കേന്ദ്ര മന്ത്രിമാരായ രാജ്നാഥ് സിംഗ്, അമിത് ഷാ, നിർമ്മല സീതാരാമൻ, ഡോ. ഹർഷ് വർധൻ, പീയൂഷ് ഗോയൽ, മൻസുഖ് മണ്ഡാവിയ തുടങ്ങിയവരും ഉന്നത ഉദ്യോഗസ്ഥരും യോഗത്തിൽ പങ്കെടുത്തു.
(
റെയില്വേ മന്ത്രാലയം
ആവശ്യപ്പെടുന്ന സംസ്ഥാനങ്ങളിലേക്ക് ഇനിയും ശ്രമിക് സ്പെഷല് ട്രെയിനുകള് അയയ്ക്കുന്നതു തുടരാന് ഇന്ത്യന് റെയില്വേ
ആവശ്യപ്പെട്ടാല് 24 മണിക്കൂറിനുള്ളില് ട്രെയിന് അനുവദിക്കുമെന്ന് റെയില്വേ ബോര്ഡ് ചെയര്മാന്
ഇതുവരെ 4347 ശ്രമിക് സ്പെഷല് ട്രെയിനുകളിലായി 60 ലക്ഷത്തോളം ആളുകള് യാത്ര ചെയ്തു.
(കുടിയേറ്റ തൊഴിലാളികളുടെ സുരക്ഷിതവും സൗകര്യപ്രദവുമായ യാത്രയ്ക്ക് സംസ്ഥാനങ്ങള് ആവശ്യപ്പെടുന്നതനുസരിച്ച് ശ്രമിക് സ്പെഷല് ട്രെയിനുകള് ഓടിക്കുന്നത് ഇന്ത്യന് റെയില്വേ തുടരും. ഇതുവരെ 4347 ശ്രമിക് ട്രെയിനുകളിലായി ഏകദേശം 60 ലക്ഷം ആളുകള് അവരുടെ നാട്ടിലെത്തി. 2020 മെയ് 1 മുതലാണ് ശ്രമിക് ട്രെയിനുകള് ഓടിത്തുടങ്ങിയത്.
ആവശ്യപ്പെട്ടാല് 24 മണിക്കൂറിനുള്ളില് ശ്രമിക് ട്രെയിനുകള് അയക്കാന് സജ്ജമാണെന്ന് റെയില്വേ സംസ്ഥാനങ്ങളെ അറിയിച്ചു. ട്രെയിന് ആവശ്യപ്പെടുമ്പോള് എത്ര ആളുകളെയാണ് യാത്രയ്ക്കു പ്രതീക്ഷിക്കുന്നത് എന്ന ഏകദേശ വിവരം കൂടി അറിയിക്കണമെന്ന് റെയില്വേ അഭ്യര്ത്ഥിച്ചു. യാത്രക്കാരുടെ എണ്ണം ലഭിച്ചാല് അതിനനുസരിച്ചു തയ്യാറെടുപ്പു നടത്താന് സാധിക്കുമെന്ന് റെയില്വേ വ്യക്തമാക്കി.
ഈ വിഷയത്തില് മെയ് 29നും ജൂണ് 3നും റെയില്വേ ബോര്ഡ് ചെയര്മാന് സംസ്ഥാനങ്ങള്ക്കു കത്തെഴുതിതിയിരുന്നു. ആവശ്യപ്പെടുന്നത്ര ട്രെയിനുകള് 24 മണിക്കൂറിനുള്ളില് ലഭ്യമാക്കാന് റെയില്വേ സജ്ജമാണെന്ന് അദ്ദേഹം കത്തില് അറിയിച്ചിരുന്നു. ഇക്കാര്യം ആവര്ത്തിച്ച് ഇന്ന് സംസ്ഥാന ചീഫ് സെക്രട്ടറിമാര്ക്ക് അദ്ദേഹം വീണ്ടും കത്തെഴുതിയിട്ടുണ്ട്.
ഭാവിയിലും ആവശ്യത്തിനനുസരിച്ച് കൂടുതല് ശ്രമിക് ട്രെയിനുകള് അയയ്ക്കുമെന്നും റെയില്വേ ഉറപ്പു നല്കി. കുറഞ്ഞ സമയത്തിനുള്ളില് അറിയിപ്പ് ലഭിച്ചാലും അത് നിറവേറ്റാന് റെയില്വേക്കു കഴിയുംമെന്ന് അദ്ദേഹം പറഞ്ഞു.
നാട്ടില് പോകാന് ആഗ്രഹിക്കുന്ന കുടിയേറ്റ തൊഴിലാളികളുടെ യാത്രയ്ക്ക് ആവശ്യമായ സൗകര്യങ്ങളൊരുക്കണമെന്ന് മെയ് 28നു സുപ്രീം കോടതി നിര്ദേശിച്ചിരുന്നു. ഈ നിര്ദ്ദേശത്തിന്റെ അടിസ്ഥാനത്തില് സാധ്യമായ എല്ലാ തുടര് നടപടികളും റെയില്വേ സ്വീകരിക്കുന്നുണ്ട്.
ആരോഗ്യ, കുടുംബക്ഷേമ മന്ത്രാലയം
പുതിയ കുടുംബാസൂത്രണ നയം നടപ്പാക്കാനുള്ള നിർദ്ദേശം
ന്യൂഡൽഹി, ആഗസ്റ്റ് 03, 2021
ദേശീയ ജനസംഖ്യാ നയത്തിൽ  വിഭാവനം ചെയ്തിട്ടുള്ള ജനസംഖ്യ സ്ഥിരതയുടെ നയപരമായ ചട്ടക്കൂടിന് അനുസൃതമായി ഗവണ്മെന്റ് കുടുംബാസൂത്രണ പദ്ധതി നടപ്പിലാക്കി വരുന്നു.
2005 ൽ ദേശീയ ആരോഗ്യ ദൗത്യം വന്നതോടെ സമഗ്രമായ ആസൂത്രണത്തിലൂടെ പരിപാടി കൂടുതൽ ഊർജ്ജം നേടി.
ദേശീയ ആരോഗ്യ നയം  2017, ജനസംഖ്യ സ്ഥിരപ്പെടുത്തുന്നതിനുള്ള മാർഗ്ഗനിർദ്ദേശം നൽകുകയും സൂചകവും, അളവും ലക്ഷ്യങ്ങളും വ്യക്തമാക്കുകയും ചെയ്യുന്നു.
ജനസംഖ്യ നിയന്ത്രിക്കുന്നതിനുള്ള ഗവൺമെന്റിന്റെ സംരംഭങ്ങളുടെ ഫലമായി;
•രാജ്യത്തെ ടിഎഫ്ആർ 2005 ൽ 2.9 ആയിരുന്നത് 2018 ൽ 2.2 ആയി കുറഞ്ഞു 
•36 സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ 28 എണ്ണം റീപ്ലേസ്മെന്റ് ലെവൽ ഫെർട്ടിലിറ്റി ഇതിനകം തന്നെ 2.1 അല്ലെങ്കിൽ അതിൽ കുറവ് കൈവരിച്ചു.
•ക്രൂഡ് ജനന നിരക്ക്  2005 ലെ 23.8 ൽ നിന്ന് 2018 ൽ 20.0 ആയി കുറഞ്ഞു .
•ദശകാല വളർച്ചാ നിരക്ക് 1990-2000 ലെ 21.54% ൽ നിന്ന് 2001-11 ൽ 17.64% ആയി കുറഞ്ഞു
•ഇന്ത്യയുടെ വാണ്ടഡ് ഫെർട്ടിലിറ്റി നിരക്ക് NFHS III ലെ 1.9 ൽ നിന്ന് NFHS IV- ൽ 1.8 ആയി കുറഞ്ഞു.
ഇന്ന് രാജ്യസഭയിൽ രേഖാമൂലമുള്ള മറുപടിയിലാണ് ആരോഗ്യ, കുടുംബക്ഷേമ സഹമന്ത്രി , ഡോ. ഭാരതി പ്രവീൺ പവാർ ഇക്കാര്യം വ്യക്തമാക്കിയത്.
IE/SKY
(Visitor Counter : 135
ഘന വ്യവസായ മന്ത്രാലയം
കേന്ദ്ര പൊതുമേഖലാസ്ഥാപനങ്ങളുടെ വിറ്റുവരവ്, കാര്യക്ഷമത, ലാഭം എന്നിവ വർദ്ധിപ്പിക്കുന്നതിന് സർക്കാർ ഊന്നൽ നൽകുന്നു: ശ്രീ പ്രകാശ് ജാവദേക്കർ
പൊതുമേഖലാ സ്ഥാപനങ്ങൾ രാജ്യത്തിന്റെ അഭിമാനമാണെന്ന് പകർച്ച വ്യാധി സമയത്ത് കേന്ദ്ര പൊതുമേഖലാ സ്ഥാപനങ്ങൾ  വഹിച്ച നിർണായക പങ്കിനെ പ്രശംസിച്ചുകൊണ്ട് കേന്ദ്ര ഘന വ്യവസായ, പൊതു സംരംഭ വകുപ്പു മന്ത്രി ശ്രീ പ്രകാശ് ജാവദേക്കർ പറഞ്ഞു. ഈ യൂണിറ്റുകളുടെ കാര്യക്ഷമത, വിറ്റുവരവ്, ലാഭം എന്നിവ വർദ്ധിപ്പിക്കുന്നതിന് മോദി സർക്കാർ ഊന്നൽ നൽകുന്നുവെന്നും മന്ത്രി പറഞ്ഞു.
പകർച്ചവ്യാധി സമയത്ത് പൊതുമേഖലയുടെ സംഭാവനകളെക്കുറിച്ച് തയ്യാറാക്കിയ സംഗ്രഹം
ശ്രീ പ്രകാശ് ജാവദേക്കറും സഹമന്ത്രി ശ്രീ അർജുൻ റാം മേഘ്വാളും പുറത്തിറക്കി.
കോവിഡ് 19 പകർച്ച വ്യാധി സമയത്ത് പൊതുമേഖല സ്ഥാപനങ്ങൾ നടത്തിയ പ്രവർത്തനങ്ങളെ ശ്രീ ജാവദേക്കർ പ്രശംസിച്ചു. കോവിഡ് സമയത്ത് വൈദ്യുതി വിതരണം 99 ശതമാനമായിരുന്നു, 24,000 എൽപിജി വിതരണക്കാർ, 71,000 റീട്ടെയിൽ ഔട്ട്ലെറ്റുകൾ, 6,500 എസ്കെഒ ഡീലർമാർ എന്നിവർ പൂർണ സമയം ജനങ്ങളെ സേവിക്കാനായി പ്രവർത്തിച്ചു.
71 കോടി എൽപിജി സിലിണ്ടറുകൾ ജനങ്ങൾക്ക് വിതരണം ചെയ്തതായും ഏപ്രിൽ മുതൽ ജൂൺ വരെ 3 മാസത്തേക്ക് എണ്ണ വിപണന കമ്പനികള് 21 കോടി സൗജന്യ റീഫില്ലുകള് ഉപഭോക്താക്കൾക്ക് നൽകിയിട്ടുണ്ടെന്നും മന്ത്രി പറഞ്ഞു.
രാജ്യത്തൊട്ടാകെയുള്ള 201 ആശുപത്രികളിലായി 11,000 കിടക്കകൾ നൽകിയും കേന്ദ്ര പൊതുമേഖലാ സ്ഥാപനങ്ങള്  സഹായം നൽകി. ആകെ 25 ലക്ഷം കോടി രൂപയിലധികം വിറ്റുവരവുള്ള 249 കേന്ദ്ര പൊതുമേഖലാ സ്ഥാപനങ്ങൾ പ്രവർത്തിക്കുന്നുണ്ട്. ഇവയുടെ വാർഷിക മൊത്ത ലാഭം ഏകദേശം 1.75 ലക്ഷം കോടി രൂപയാണ്.
(
രാജ്യരക്ഷാ മന്ത്രാലയം
മുപ്പത്തിരണ്ടു വർഷത്തെ വീരോചിതമായ രാഷ്ട്ര സേവനത്തിനുശേഷം INS ഖുക്രി ഡീകമ്മീഷൻ ചെയ്തു
തദ്ദേശീയമായി നിർമിച്ച ആദ്യ മിസൈൽ യുദ്ധ കപ്പൽ ഐഎൻഎസ് ഖുക്രി 32 വർഷത്തെ വീരോചിതമായ രാഷ്ട്ര സേവനത്തിനുശേഷം 2021 ഡിസംബർ 23-ന് ഡീകമ്മീഷൻ ചെയ്തു. വിശാഖപട്ടണത്ത് ഇന്നലെ സൂര്യാസ്തമയത്തിൽ നടന്ന ചടങ്ങിൽ ദേശീയപതാക, നാവിക പതാക,
ഡീകമ്മീഷനിങ് പെന്നന്റ് എന്നിവ താഴ്ത്തിക്കെട്ടി. ചടങ്ങിൽ മുഖ്യാതിഥിയായിരുന്ന കിഴക്കൻ നാവിക കമാൻഡ് ഫ്ലാഗ് ഓഫീസർ, കമാൻഡിങ്-ഇൻ-ചീഫ് വൈസ് അഡ്മിറൽ ബിസ്വജിത് ദാസ്ഗുപ്ത, കപ്പലിന്റെ നിലവിലെയും മുൻപുണ്ടായിരുന്നതുമായ കമാന്റിങ് ഓഫീസർമാർ എന്നിവരുടെ സാന്നിധ്യത്തിലായിരുന്നു ചടങ്ങ്.
1989 ഓഗസ്റ്റ് 23 ന് മജ്ഗാവ് ഡോക്ക് ഷിപ് ബിൽഡേർസ് നിർമ്മിച്ച INS ഖുക്രിയ്ക്ക്, കിഴക്കൻ, പടിഞ്ഞാറൻ ഫ്ളീറ്റുകളുടെ ഭാഗമായിരുന്നു എന്ന പ്രത്യേകതയുമുണ്ട്. ഇന്ത്യൻ കരസേനയുടെ ഗോർഖ ബ്രിഗേയ്ഡുമായി കപ്പലിനെ സംയോജിപ്പിച്ചിരുന്നു.
സേവന കാലയളവിൽ 28 കമാൻഡിങ് ഓഫീസർമാരുടെ കീഴിലായി 6,44,897 നോട്ടിക്കൽ മൈലിലേറെ ദൂരമാണ് ഐഎൻഎസ് ഖുക്രി താണ്ടിയത്. 30 തവണ ലോകം ചുറ്റുന്നതിനോ, ഭൂമിയും ചന്ദ്രനും ഇടയിലെ ദൂരത്തിന് മൂന്നിരട്ടിയോ ആണ് ഇത്.
ഷിപ്പിങ് മന്ത്രാലയം
ഉത്തർപ്രദേശിലെ അയോധ്യയിൽ, സരയൂ നദിയിലൂടെയുള്ള ‘രാമായണ ക്രൂയിസ് സർവീസ്’ ഉടൻ സമാരംഭിക്കും
അയോദ്ധ്യയിലെ സരയൂ നദിയിലൂടെയുള്ള ‘രാമായണ ക്രൂയിസ് ടൂർ’ ഉടൻ ആരംഭിക്കും. ക്രൂയിസ് സർവീസ് ആരംഭിക്കുന്നതിനുള്ള അവലോകന യോഗത്തിൽ കേന്ദ്ര ഷിപ്പിംഗ്,തുറമുഖ,ജലഗതാഗത മന്ത്രി ശ്രീ മൻസുഖ് മാണ്ഡവ്യ അധ്യക്ഷത വഹിച്ചു.
ഉത്തർപ്രദേശിലെ അയോദ്ധ്യയിൽ, സരയൂ നദിയിലൂടെയുള്ള ആദ്യ ആഡംബര ക്രൂയിസ് സർവ്വീസായിരിക്കും ഇത്.
ക്രൂയിസിൽ എല്ലാവിധ ആഡംബര വിനോദസഞ്ചാര സൗകര്യങ്ങളും ആഗോള നിലവാരമുള്ള സുരക്ഷാ സവിശേഷതകളും ഉണ്ടായിരിക്കും. പൂർണ്ണമായും എയർ കണ്ടീഷൻ ചെയ്ത 80 പേർക്ക് ഇരിക്കാൻ സൗകര്യമുള്ള ക്രൂയിസ് യാത്രയിൽ, സരയൂ തീരത്തിന്റെ പ്രകൃതിഭംഗി ആസ്വദിക്കാൻ വലിയ ഗ്ലാസ് ജാലകങ്ങളും ഒരുക്കിയിട്ടുണ്ട്.
തുളസിദാസ് രചിച്ച രാമചരിത മാനസിനെ ആധാരമാക്കിയുള്ള 45-60 മിനിറ്റ് ദൈർഘ്യമുള്ള ചലച്ചിത്രം ഉൾപ്പെടെ പ്രദർശിപ്പിക്കുന്ന, 1 - 1.5 മണിക്കൂർ ദൈർഘ്യമുള്ള ‘രാംചരിത്മാനസ് ടൂർ’ വിനോദസഞ്ചാരികളെ ആകർഷിക്കും. ക്രൂയിസ് സർവീസ് ഏകദേശം 15-16 കിലോമീറ്റർ ദൂരം സഞ്ചരിക്കും.
‘രാമായണ ക്രൂയിസ് ടൂർ’ വിനോദ സഞ്ചാരികളെ ആകർഷിക്കുക മാത്രമല്ല, പ്രത്യക്ഷവും പരോക്ഷവുമായ തൊഴിലവസരങ്ങളും സൃഷ്ടിക്കും. ക്രൂയിസ് സേവനത്തിന്റെ സുഗമമായ പ്രവർത്തനത്തിന് ആവശ്യമായ എല്ലാ അടിസ്ഥാന സൗകര്യങ്ങളും കേന്ദ്ര ഷിപ്പിംഗ്,തുറമുഖ,ജലഗതാഗത മന്ത്രാലയം ഒരുക്കും.
പ്രധാനമന്ത്രിയുടെ ഓഫീസ്
17ാമത് ആസിയന് ഇന്ത്യ ഉച്ചകോടിയെ അഭിസംബോധന ചെയ്ത് പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി പതിനേഴാമത് ആസിയന്-ഇന്ത്യ ഉച്ചകോടിയില് പങ്കെടുത്തു. നിലവിലെ ആസിയന് അധ്യക്ഷനായ വിയറ്റ്നാം പ്രധാനമന്ത്രി ങുയെന് സുവാന് ഫുക്കിന്റെ ക്ഷണപ്രകാരമാണ് പ്രധാനമന്ത്രി ഉച്ചകോടിയില് പങ്കെടുത്തത്. ആസിയനില് ആകെയുള്ള പത്ത് അംഗരാജ്യങ്ങളും പങ്കെടുത്ത ഉച്ചകോടി വിര്ച്വലായാണ് നടത്തിയത്.
ഇന്ത്യയുടെ കിഴക്കന് നയത്തിന്റെ പ്രധാന കണ്ണിയാണ് ആസിയനെന്ന് ഉച്ചകോടിയില് പ്രധാനമന്ത്രി വ്യക്തമാക്കി. യോജിപ്പുള്ളതും ഉത്തരവാദിത്വമുള്ളതും സമൃദ്ധവുമായ ആസിയന് ഇന്ത്യയുടെ ഇന്തോ-പസഫിക് വീക്ഷണത്തിന്റെ കേന്ദ്രമാണെന്നും മേഖലയിലെ എല്ലാവരുടെയും സുരക്ഷയ്ക്കും വളര്ച്ചയ്ക്കും  പ്രധാനമാണെന്നും ശ്രീ മോദി പറഞ്ഞു. സ്വതന്ത്രവും സമഗ്രവും ഏകോപിപ്പിച്ചതും നിയമങ്ങള് അടിസ്ഥാനമാക്കിയുള്ളതുമായ ഇന്തോ-പസഫിക് മേഖല ഉറപ്പാക്കാന്, ഇന്ത്യയുടെ ഇന്തോ-പസഫിക് സമുദ്ര സംരംഭവും ഇന്തോ-പസഫിക്കില് ആസിയന് വീക്ഷണവും തമ്മിലുള്ള സംയോജനം ശക്തിപ്പെടുത്തുന്നതിന്റെ പ്രാധാന്യം പ്രധാനമന്ത്രി ഊന്നിപ്പറഞ്ഞു. ഇന്ത്യയുടെ ഇന്തോ-പസഫിക് സമുദ്ര സംരംഭത്തിന്റെ  വിവിധ മേഖലകളില് സഹകരിക്കാന് അദ്ദേഹം ആസിയന് രാജ്യങ്ങളെ ക്ഷണിക്കുകയും ചെയ്തു.
കോവിഡ് -19 ന്റെ പശ്ചാത്തലത്തില്, ഇന്ത്യയുടെ പ്രതികരണവും അന്താരാഷ്ട്ര സമൂഹത്തോടുള്ള വിശാലമായ പിന്തുണയും പ്രധാനമന്ത്രി വ്യക്തമാക്കി. മഹാമാരിക്കെതിരായ പോരാട്ടത്തില് ആസിയന് സംരംഭങ്ങളെ അദ്ദേഹം സ്വാഗതം ചെയ്തു. കോവിഡ് -19 ആസിയന് പ്രതികരണ നിധിയിലേക്ക് പത്തുലക്ഷം യുഎസ് ഡോളര് സംഭാവനയും പ്രധാനമന്ത്രി പ്രഖ്യാപിച്ചു.
ആസിയനും ഇന്ത്യയും തമ്മിലുള്ള ഭൗതിക- ഡിജിറ്റല് മേഖലാ ബന്ധം വര്ധിപ്പിക്കേണ്ടതിന്റെ പ്രാധാന്യത്തെക്കുറിച്ചും അദ്ദേഹം എടുത്തു പറഞ്ഞു. ആസിയന് കണക്റ്റിവിറ്റിയെ പിന്തുണയ്ക്കുന്നതിനായി ഒരു ബില്യണ് യുഎസ് ഡോളര് വായ്പ നല്കാനുള്ള ഇന്ത്യയുടെ പ്രതിജ്ഞാബദ്ധത അദ്ദേഹം ആവര്ത്തിച്ചു. വ്യവസായത്തിലും നിക്ഷേപത്തിലും, കോവിഡിനു ശേഷമുള്ള സാമ്പത്തിക പുനരുദ്ധാരണത്തിനായി വിതരണ ശൃംഖലകളുടെ വൈവിധ്യവല്ക്കരണത്തിന്റെയും വീണ്ടെടുക്കലുകളുടെയും പ്രാധാന്യം അദ്ദേഹം അടിവരയിട്ടു.
മേഖലയിലെ സമാധാനവും സുസ്ഥിരതയും പ്രോത്സാഹിപ്പിക്കുന്നതിന് ഇന്ത്യ നല്കിയ സംഭാവനയെ ആസിയന് നേതാക്കള് അംഗീകരിച്ചു. ആസിയന് കേന്ദ്രീകരണത്തിനുള്ള ഇന്ത്യയുടെ പിന്തുണയെ അവര് സ്വാഗതം ചെയ്തു. 2021-2025 കാലഘട്ടത്തേയ്ക്കുള്ള പുതിയ ആസിയന്-ഇന്ത്യ പദ്ധതിയെയും നേതാക്കള് സ്വാഗതം ചെയ്തു.
ദക്ഷിണ ചൈനാ കടല്, ഭീകരവാദം എന്നിവയുള്പ്പെടെയുള്ള പൊതു താല്പ്പര്യവും ആശങ്കാജനകവുമായ പ്രാദേശിക- അന്തര്ദേശീയ വിഷയങ്ങള് ചര്ച്ചയില് ഉള്പ്പെടുത്തിയിട്ടുണ്ട്. രാജ്യാന്തര നിയമങ്ങള് ഉയര്ത്തിപ്പിടിക്കുന്നത് ഉള്പ്പെടെ, പ്രത്യേകിച്ചും യു.എന്.സി.എല്.ഒ.എസിനോട് ചേര്ന്നുനില്ക്കുന്നത് ഉള്പ്പെടെ മേഖലയില് നിയമാധിഷ്ഠിതക്രമം പ്രോത്സാഹിപ്പിക്കുന്നതിന്റെ പ്രാധാന്യം ഇരുപക്ഷവും ഉറ്റുനോക്കുകയാണ്. ദക്ഷിണ ചൈനാക്കടലില് സമാധാനം, സ്ഥിരത, സുരക്ഷ എന്നിവ പരിപാലിക്കുകയും ഉയര്ത്തിക്കാട്ടുകയും ചെയ്യുമെന്ന് നേതാക്കള് ഉറപ്പുനല്കി. മേഖലയില് കടല്-വ്യോമയാത്രാസ്വാതന്ത്ര്യം ഉറപ്പാക്കുമെന്നും നേതാക്കള് പറഞ്ഞു.